Žiadosť o účasť – Krycí list 


Pre: 
Slovenská elektrizačná prenosová sústava, a.s.
Ing. Marián Tallo
Mlynské nivy 59/A
824 84 Bratislava 26
Slovenská republika

Vec:	 Výberové konanie na strednodobý nákup podporných služieb na rok 2027

Po preštudovaní Súťažných podkladov pre Výberové konanie na strednodobý nákup podporných služieb na rok 2027 (ďalej len „Súťažné podklady“), my dole podpísaní súhlasíme s poskytovaním podporných služieb (ďalej len „PpS“) v rozsahu Cenovej ponuky, ktorá bude predložená v súlade s bodom 23. Súťažných podkladov, pri dodržiavaní parametrov stanovených týmito Súťažnými podkladmi za jednotkové ceny, ktoré sú v súlade s podmienkami uvedenými v Súťažných podkladoch (bod 24). Sme pripravení, ak bude naša Cenová ponuka celá alebo z časti prijatá, poskytovať PpS vo vybranom rozsahu a za podmienok odpovedajúcich požiadavkám Súťažných podkladov.
Súhlasíme, že Cenová ponuka je záväzná a môže byť celá, alebo čiastočne prijatá, a že budeme touto Cenovou ponukou viazaní po celú lehotu viazanosti ponuky podľa bodu 28 Súťažných podkladov. 
Nakoľko Výberové konanie na strednodobý nákup PpS (ďalej len „Výberové konanie“) prebieha prostredníctvom obchodného informačného systému IS Damas Energy na celé energetické týždne, čo nezodpovedá rozdeleniu Výberového konania na rok 2027 na samostatné dielčie fázy (dva polroky), súhlasíme so zneplatnením Kontraktov (pre 1. fázu pre dni od 01.07.2027 do 02.07.2027 vrátane a pre 2. fázu pre dni od 26.06.2027 do 30.06.2027 vrátane) na základe výsledkov výberového konania v zlomovom 27. energetickom týždni roku 2027 zo strany Obstarávateľa tak, aby dĺžka Kontraktu nepresiahla maximálnu dĺžku Kontraktu stanovenú rozhodnutím ÚRSO č. 0003/2025/E-EU, tzn. obdobie šiestich mesiacov a reflektovala obdobia trvania jednotlivých dielčích fáz v súlade s bodom 4.2 Súťažných podkladov.
Potvrdzujeme, že v prípade, ak bude naša Cenová ponuka celá, alebo čiastočne prijatá, akceptovanú hodnotu považujeme za zmluvnú hodnotu v zmysle Rámcovej zmluvy 
o poskytovaní podporných služieb a dodávke regulačnej elektriny na rok 2027 („ďalej len „Rámcová zmluva“). 
Akceptujeme skutočnosť, že nie ste viazaní povinnosťou prijať akúkoľvek z doručených Cenových ponúk, a že máte právo výberové konanie na predmet zákazky v zmysle Súťažných podkladov čiastočne alebo v celom rozsahu zrušiť bez toho, aby Vám vznikli akékoľvek finančné, alebo iné záväzky voči nám.
Súhlasíme, že finančné zabezpečenie, ktoré slúžilo na zabezpečenie našej Cenovej ponuky podľa bodu 20.4 Súťažných podkladov prepadne v prospech Obstarávateľa, spoločnosti Slovenská elektrizačná prenosová sústava, a.s. v prípade, ak odstúpime od našej Cenovej ponuky počas plynutia lehoty viazanosti Cenových ponúk do dňa jej uplynutia, alebo ak na základe výsledkov výberového konania nezložíme finančnú zábezpeku na Kontrakt (akceptovanej Cenovej ponuky Uchádzača) vyplývajúcu z Rámcovej zmluvy. 
Súčasne týmto, po preštudovaní Súťažných podkladov, my dole podpísaní, čestne vyhlasujeme, že:
a) všetky dokumenty uvedené v Rámcovej zmluve sú aktuálne a platné,
b) bez výhrad súhlasíme s podmienkami výberového konania určenými Obstarávateľom v Súťažných podkladoch a ostatných dokumentoch poskytnutých Obstarávateľom v lehote na predkladanie Žiadostí o účasť,
c) údaje uvedené v našej Žiadosti o účasť sú pravdivé a úplné, 
d) súhlasíme so zverejnením Cenovej ponuky na predmet zákazky „Výberové konanie na strednodobý nákup podporných služieb na rok 2027“ a vyhodnotenia Cenovej ponuky v rámci vyhodnotenia tohto výberového konania na webovom sídle spoločnosti SEPS,
e) oboznámili sme sa s dokumentmi Obstarávateľa podľa bodu 31.1 Súťažných podkladov, teda s Politikou integrovaného systému manažérstva a Politikou informačnej bezpečnosti spoločnosti Slovenská elektrizačná prenosová sústava, a.s., uverejnených na webovom sídle SEPS podľa bodu 1.4 Súťažných podkladov, v hlavnom menu “Pre verejnosť” v sekcii “ISM”.
f) pripájame čestné vyhlásenie v zmysle čl. 5k Nariadenia Rady (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (v znení neskorších predpisov), ktorého vzor tvorí prílohu ku kryciemu listu.


V .................................. dňa ..............................

Osoby oprávnené podpisovať ponuku za spoločnosť (titul, meno, priezvisko, funkcia, pečiatka) 
(v prípade podpisu oprávnenou osobou je potrebné predložiť aj samotné splnomocnenie oprávnenej osoby):



Príloha č. 1 k Súťažným podkladom

	Čestné vyhlásenie 

v zmysle čl. 5k Nariadenia Rady (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (v znení neskorších predpisov)


	Dodávateľ:
	

	Titl., meno a priezvisko zastupujúcej osoby dodávateľa: 
	

	Vyhlasujem, že:
	
a) dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku, 
b) dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku,
c) ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie,
d) subdodávatelia, dodávatelia alebo subjekty, na ktorých kapacity sa dodávateľ, ktorého zastupujem, spolieha nemajú účasť vyššiu ako 10 % hodnoty zákazky, ak ide o subjekty podliehajúce zákazom podľa článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022,
e) obstarávateľovi poskytnem všetky informácie potrebné na posúdenie sankcií podľa nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.



	Dátum: 
	 

	Podpis zastupujúcej osoby dodávateľa: 
	 





